Egil Gade Greve

Egil Gade Greve (1930–2025) var en norsk bedriftsleder og bankdirektør av slekten Greve. Han var bror til Tim Greve.

 Utdanning og virke 
Han var sønn av Arent Wittendorph Greve og Anna Gade. Greve tok eksamen på Bergens Handelsgymnasium i 1948. Deretter reiste han til sjøs og tok deretter to kurs i økonomi og administrasjon ved Columbia University i USA. I 1953 giftet han seg med Astrid Birgitte Kolderup "Egil Gade Greve var formann i Den Norske Bankforening 1986–88. Han ble utnevnt til ridder av 1. klasse av St. Olavs Orden 1997 og er kommandør av den svenske Nordstjärneorden og Finlands Lejons orden." og arbeidet deretter i en mindre bedrift i Bergen før de sammen overtok ledelsen av hennes families bedrift, Peter M. Kolderup A/S, en tradisjonsrik grossist- og detaljistbedrift i glass- og steintøybransjen. Her gjennomførte han en strukturendring fra en tradisjonell bergensk handelsbedrift med agenter som reiste rundt i landet til et moderne konsern med 140 butikker i Til Bords-kjeden som ble betjent fra et moderne sentrallager i Bergen.

I 1967 ble han valgt inn i styret for Bergens Privatbank som i 1975 fusjonerte med Bergens Kreditbank til den nye Bergen Bank. I 1980 gikk han inn i bankens ledelse. Etter to år som viseadministrerende direktør ble han i 1982 administrerende direktør og hadde den stillingen i ni år. I sin tid i banken gjennomførte han en omfattende reorganisering av virksomheten.

Greve ønsket å utvide banken ytterligere, og i  1990 ble det fusjon med Den norske Creditbank (DnC) som ble DNB Bank. Greve var den nye bankens første administrerende direktør, men gikk av for aldersgrensen i 1991.Rieber, Johan Frederik Mowinckel, Pål W. Lorentzen og Lorentz Reitan: Egil Gade Greve. - Minneord i Aftenposten 1. okt. 2025

Egil Gade Greve døde 20. september 2025.DNBs første sjef er død - Finansavisen 29. sept. 2025. Besøkt 28. okt. 2025
 Verv 
 Formann i Norges Grossistforbund 1966–1968
 Formann i Den norske Bankforening 1986–1988
 Visepresident i Norges Handelsstands Forbund
 Styremedlem i Bergens Handelsforening
 Styreformann i forsikringsselskapet Vital Forsikring 
 Formann i styret for Administrativt Forskningsfond ved Norges Handelshøyskole
 Formann i styret for Stiftelsen Musikselskabet Harmonien 
 Medlem av rådet for Chr. Michelsens Institutt

 Utmerkelser 
 Ridder av 1. klasse av St. Olavs Orden 1997
 Kommandør av Nordstjärneorden 
 Kommandør av Finlands Lejons orden

 Referanser 

Kategori:Norske bankfolk
Kategori:Riddere av 1. klasse av St. Olavs Orden
Kategori:Finlands løves orden
Kategori:Nordstjerneordenen
Kategori:Personer fra Bergen kommune